In Dei nomine, ego Segeneldis, femina, pavens diem extremæ vocationis, dono, pro remedio animæ meæ vel senioris mei Otberti, aliquid de res proprietatis meæ ad monasterium sanctæ Dei genitricis Mariæ et sancti Petri atque sancti Benedicti Floriacensis et ad cellulam Patriciacensis; hoc est vinea quæ resedit in pago Augustidunense, in fine Marliacense, in villa Margalgias, qui terminat ex una parte vinea Petro et de alia parte vinea Vulberti et de duabus aliis partibus vinea Godanæ, infra istas terminationes totum ad integrum dono ad supra dictum locum vel ad servos Deo ibidem servientibus ut ex hoc die quicquid exinde facere voluerint liberam et firmissimam potestatem habeant faciendi. Si quis vero, quod minime credo, si ego, aut ullus de hæredibus meis etc. Actum Patriciaco villa publice. Signum Segeneldis qui donationem istam fieri et firmare rogavit. Signum Malguini. Signum Genaldi. Signum Gauzberti. Signum Odilonis. Signum Vulfardi. Data mense martio, anno primo regnante Ludovico rege. Gunfredus notarius scripsit.